ธปท.เล็งดึงลูกค้าธกส.เข้าระบบเครดิตบูโร
ธปท.เล็งดึงลูกค้าธกส.อีก 10 ล้านรายเข้าเครดิตบูโรต่อจากสหกรณ์ออมทรัพย์ หวังช่วยประชาชนรายย่อยเข้าถึงสินเชื่อมากขึ้นและคุณภาพหนี้ดีขึ้น
28 พ.ย. 2557

ธปท.เล็งดึงลูกค้าธกส.อีก 10 ล้านรายเข้าเครดิตบูโรต่อจากสหกรณ์ออมทรัพย์ หวังช่วยประชาชนรายย่อยเข้าถึงสินเชื่อมากขึ้นและคุณภาพหนี้ดีขึ้น
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวในการสัมมนา"สหกรณ์ยุคใหม่ ก้าวไกลด้วยข้อมูลเครดิต" ที่กรมส่งเสริมสหกรณ์ บริษัทข้อมูลเครดิต และธปท.ร่วมกันจัดขึ้น ว่า เป้าหมายที่ธปท.จัดสัมมนาวันนี้และต้องการให้สหกรณ์ออมทรัพย์ทั่วประเทศที่อยู่ประมาณ 1.5-1.6 ล้านราย เข้าระบบเครดิตบูโร เพราะไม่ต้องการให้เกิดข้อผิดพลาด 2 เรื่อง คือ ให้คนที่ภาพอาจจะดูไม่ดีแต่จริงๆอาจจะเป็นลูกหนี้ที่ดี มีวินัยการเงิน เข้าถึงสินเชืีอในระบบการเงินได้ ไม่ให้คนเหล่านี้เสียโอกาสในการเข้าถึงสินเชื่อ และไม่ให้คนที่ภาพอาจจะดูดี แต่จริงๆเครดิตภายในไม่ดีมากู้แล้วมีโอกาสกลายเป็นลูกหนี้ที่จะก่อให้เกิดรายได้(เอ็นพีแอล) ซึ่งเครดิตจะช่วยตรวจสอบข้อมูลที่ดีให้คะแนนก่อนสถาบันการเงินจะให้กู้ เป็นประโยชน์ต่อเครดิตเศรษฐกิจประเทศโดยรวม ธปท.ไม่อยากให้คนสับสนว่าเข้าเครดิตบูโรแล้วเข้มงวด เอาข้อมูลส่วนตัวไปเปิดเผย เพราะในความจริงการเข้าเครดิตบูโรประวัติดีมันก็ดี เราอย่าสับสนความเข้มงวดกับข้อมูลที่ไม่ดี และการปฏิบัติจริงมันมีการรักษาสิทธิส่วนบุคคลในการเปิดเผยข้อมูลอยู่แล้ว
"การเข้าข้อมูลเครดิตช่วยพัฒนาเครดิตประเทศ และยังมีส่วนช่วยให้รายย่อยๆที่มีวินัยการเงินเข้าถึงสินเชื่อมากขึ้น และทำให้คุณภาพสินเชื่อดีขึ้นหรือเป็นหนี้เสียในระบบสถาบันการเงินน้อยลงด้วย ซึ่งต่อไปเราอยากผลักดันให้ลูกค้าธนาคาเพื่อการเกษตรและสหกรณ์การเกษตร(ธ.ก.ส.)ืี่ทีลูกค้ารายย่อยอยูประมาณ 10 ล้านราย ้ข้าระบบเครดิตบูโรด้วย" นายประสารกล่าว
ทั้งนี้ ในงานนี้มีสหกรณ์ 5 แห่งสมัครเป็นสมาชิกบริษัทข้อมูลเครดิตแห่งชาติด้วย คือ สหกรณ์ออมทรัพย์ สป., สหกรณ์ออมทรัพย์ครูขอนแก่น, สหกรณ์ออมทรัพย์วิทยาลัยเกษตรศาสตร์,สหกรณ์อิสลาม อิบนูอัฟฟาน และสหกรณ์ออมทรัพย์พนักงงานธนาคารแห่งประเทศไทย